Man glo drankie ingegee voor hy ontvoer is | Maroela Media
Die polisie in Mpumalanga het mense gemaan om nie drankies van vreemde mense te aanvaar nie omdat dit tot lewensverlies of die verlies van goedere kan ly.
"Sy voertuig is in die parkeerarea van 'n winkelsentrum in Middelburg gevind met die sleutels steeds in die aansluiter," het Sedibe gesê. Volgens ooggetuies is die slagoffer in 'n BMW daar weg en is 'n saak van ontvoering aanhangig gemaak.
"Terwyl die polisie na die man gesoek het, het ons gehoor hy is deur 'n busbestuurder gevind – alleen op 'n pad tussen Groblersdal en Middelburg. Hy het nie lekker gevoel nie en is na die hospitaal geneem vir mediese behandeling," het Sedibe gesê.
Volgens die inligting wat aan die polisie bekend is, het die slagoffer geld onttrek toe hy deur 'n man wat hom vir aanwysings gevra het, genader is. "Die man het die slagoffer genooi om saam met hom in sy motor te sit en vir hom 'n drankie aangebied," het Sedibe gesê. Dit is die laaste ding wat die slagoffer onthou voordat hy opgespoor is waar hy langs die pad gelê het.
Dit het aan die lig gekom dat verskeie transaksies en onttrekkings met die man se bankrekening gedoen is. Drie verdagtes is in verband met die voorval in hegtenis geneem.
Sello Mondli Letsile (35), David Mozamani Mathebula (60) en Khutjo Sbensa Mohlabya (28) staan tereg op aanklagte van ontvoering, poging tot moord en roof.
"Die silwer BMW wat gebruik is, is in Letsile se besit gevind, asook die instrumente wat in die uitvoer van die misdaad gebruik is."
Daar is ook beslag gelê op 'n VW Polo wat glo die ander twee verdagtes na Polokwane vervoer het.
Die saak is tot 12 Junie uitgestel vir verdere ondersoek. Die verdagtes sal glo op 12 Junie aansoek doen om borgtog. Hulle bly in aanhouding tot dan.
Tiener vas vir moord op 'swanger' meisie
Wie in hul regte verstand gaan saam met Sello, David en Khutjo sit en drank drink in 'n vreemde motor? Moet jou kop laat lees boetman.
Wie op aarde klim in n vreemde persoon se motor in en drink n drankie saam die persoon?! Iets klink nie lekker met die storie nie.
Hoe onnosel kan 'n mens wees! Was hy so dors?
Nee. Ek twyfel sterk of hy so dors was. Tien teen een 'n pistol (gesteel, natuurlik) teen sy ribbes wat omstanders nie kon sien nie. Dan drink mens seker maar. Op sy ouderdom seker ook nie te veel kans gesien om teen meer as een misdadiger te probeer fisisies verdedig nie?!
Die man het niks verkeerd gedoen nie. Fokus op die skuim vd aarde wat toeslaan op gewone landsburgers wat probeer 'n normale lewe lei en dit nie gegun word nie.